TOG คาดปีนี้กำไรสุทธิโต 8-10% ตั้งเป้าปี 59 โต 8% จากขยายตลาดตปท.
TOG คาดปีนี้กำไรสุทธิโต 8-10% แม้รายได้ทรงตัว ตั้งเป้ารายได้-กำไรปี 59 โต 8% จากการขยายตลาดต่างประเทศ ตั้งงบ 300-500 ลบ.ปรับปรุงประสิทธิภาพการผลิตในช่วง 3-5 ปี
14 ธ.ค. 2558

บริษัท ไทยออพติคอล กรุ๊ป จำกัด (มหาชน) หรือ TOG ระบุว่า บริษัทคาดว่าผลประกอบการปีนี้กำไรสุทธิยังสามารถเติบโต 8-10% จาก 203 ล้านบาทในปี 57 แม้รายได้จะทรงตัวจากปีก่อน
พร้อมทั้งตั้งเป้าหมายปี 59 รายได้และกำไรเติบโตต่อเนื่องราว 8% จากการขยายตลาดต่างประเทศ โดยเฉพาะในประชาคมเศรษฐกิจอาเซียน(AEC)และทวีปอเมริกา
ขณะที่บริษัทตั้งงบลงทุนราว 300-500 ล้านบาทเพื่อใช้ปรับปรุงประสิทธิภาพการผลิตในช่วง 3-5 ปีข้างหน้า และเตรียมร่วมทุนพันธมิตรท้องถิ่นเปิดศูนย์จำหน่ายสินค้าพม่าและอินโดนีเซียภายใน 3 ปี